CELEX: C2007/183/06
Language: el
Date: 2007-08-04 00:00:00
Title: Υπόθεση C-246/05: Απόφαση του Δικαστηρίου (τρίτο τμήμα) της 14ης Ιουνίου 2007 [αίτηση του Oberster Patent- und Markensenat (Αυστρία) για την έκδοση προδικαστικής αποφάσεως] — Armin Häupl κατά Lidl Stiftung & Co. KG. (Δίκαιο των σημάτων — Άρθρο 10, παράγραφος 1, της οδηγίας 89/104/ΕΟΚ — Απουσία ουσιαστικής χρήσεως του σήματος — Έννοια της ημερομηνίας κατά την οποία έληξε η διαδικασία της καταχώρισης )

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/4
            
         Απόφαση του Δικαστηρίου (τρίτο τμήμα) της 14ης Ιουνίου 2007 [αίτηση του Oberster Patent- und Markensenat (Αυστρία) για την έκδοση προδικαστικής αποφάσεως] — Armin Häupl κατά Lidl Stiftung & Co. KG.
   (Υπόθεση C-246/05) (1)
   
   (Δίκαιο των σημάτων - Άρθρο 10, παράγραφος 1, της οδηγίας 89/104/ΕΟΚ - Απουσία ουσιαστικής χρήσεως του σήματος - Έννοια της «ημερομηνίας κατά την οποία έληξε η διαδικασία της καταχώρισης»)
   (2007/C 183/06)
   Γλώσσα διαδικασίας: η γερμανική
   Αιτούν δικαστήριο
   Oberster Patent- und Markensenat
   Διάδικοι στην υπόθεση της κύριας δίκης
   Armin Häupl
   κατά
   Lidl Stiftung & Co. KG.
   Αντικείμενο της υποθέσεως
   Αίτηση για την έκδοση προδικαστικής αποφάσεως — Oberster Patent- und Markensenat — Ερμηνεία των άρθρων 10, παράγραφος 1, και 12, παράγραφος 1, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ L 40, σ. 1) — Απουσία ουσιαστικής χρήσεως σήματος — Λόγοι μη αναγόμενοι στην επιχείρηση, οι οποίοι την εμποδίζουν να ανοίξει σούπερ μάρκετ στην ημεδαπή, όταν η συνήθης στρατηγική της συνίσταται στη διάθεση των προϊόντων που φέρουν το εν λόγω σήμα αποκλειστικά από τα δικά της σούπερ μάρκετ — Έννοια της ημερομηνίας κατά την οποία έληξε η διαδικασία της καταχώρισης
   Διατακτικό της αποφάσεως
   
               1)
            
            
               Η «ημερομηνία κατά την οποία έληξε η διαδικασία της καταχώρισης», κατά την έννοια του άρθρου 10, παράγραφος 1, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων οδηγίας, πρέπει να καθορίζεται σε κάθε κράτος μέλος σύμφωνα με τους κανόνες της διαδικασίας καταχωρίσεως που ισχύουν στο κράτος αυτό.
            
         
               2)
            
            
               Το άρθρο 12, παράγραφος 1, της οδηγίας 89/104 πρέπει να ερμηνευθεί υπό την έννοια ότι αποτελούν «νόμιμη αιτία για τη μη χρήση» ενός σήματος τα εμπόδια που παρουσιάζουν άμεση σχέση με το σήμα αυτό, καθιστώντας τη χρήση του αδύνατη ή παράλογη, και που είναι ανεξάρτητα από τη θέληση του δικαιούχου του εν λόγω σήματος. Στο αιτούν δικαστήριο εναπόκειται να εκτιμήσει τα πραγματικά περιστατικά της υποθέσεως της κύριας δίκης υπό το πρίσμα των ενδείξεων αυτών.
            
         
      (1)  ΕΕ C 193 της 6.8.2006.